Chituso (Reward, Present) zvinoreva mubayiro kana chimwe chinopiwa kutenda kana kuyemurwa zvaitwa kana pasvikwa nemunhu. Chinhongameso kana shangameso (reward for finding something that was lost). Musharo (reward) izwi iri rinotaurwa kuChiNdau rinoreva mubayiro. Rwiyo rwezvishuvo zveZimbabwe rwunorumbidza kutuswa kwevashandi rwuchiti: ‘’Mvura ngainaye minda ipe mesa, vashandi vatuswe, ruzhinji rwugutswe…’’. Usatya, Abrama, inini ndiri chihlangu chako; nomuthuso wako unozoita mukuru yaamho. (Genesis 15:1 Bhaibheri reChiNdau). Ringira, vana inhaka inobva kuna Mambo Mwari, nomuchero wendani uri musharo wake. (Psalm 127:3 Bhaibheri reChiNdau). VaTonga vanoti bulumbu (reward) kureva chituso. VaDigo neVaSwahili vanoti tuzo (a reward, a prize, a present) kureva chituso, mubayiro kana chipo. VaDigo vanoti tuza (to give a gift to someone, to reward someone) kureva kutusa. Barotse vanoti mupuzo (n. reward, remunera-tion prize) vachireva chituso kana mubayiro. VaGungu vanoti kasiimo (reward) kureva chituso. VaGanda vanoti tusa (to fullfil a promise etc) vachireva kuzadzisa chiraviro.